Okresná prokuratúra Trenčín 
Bernolákova 2, 912 50 Trenčín 1 	

Sp. zn. : 2 Pv 55/12/3309	Trenčín, 16.9.2013
EEČ : 2-28-166-2013

U Z N E S E N I E

Trestná vec:	obvinený XXXXX  
Prečin:	

Rozhodol: 	prokurátorka Okresnej prokuratúry Trenčín
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Trenčín zo dňa 16.9.2013, spisová značka 2 Pv 55/12/3309, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
- dňa 18.10.2011 v presne nezistenom čase si zamenil predtým nájdené  XXXXX na svoje osobné motorové vozidlo zn. XXXXX tmavozelenej farby,  XXXXX, pričom s takto vymenenou ŠPZ prišiel v čase o 23,17 hod. na čerpaciu stanicu Shell  na Bratislavskej  ulici XXXXX kde vozidlo pristavil k stojanu č. 2 slúžiacemu na tankovanie palív, z ktorého načerpal benzín  Natural v množstve 67,70 l   v hodnote 99,79 € a následne bez zaplatenia z čerpacej stanice odišiel, 

- dňa 6.12.2011 v čase o 21,35 hod. opäť prišiel na svojom OMV zn. Peugeot 406 tmavozelenej farby so zamenenou XXXXX na čerpaciu stanicu Shell na Bratislavskej ulici v XXXXX kde pristavil vozidlo k stojanu č. 2 slúžiacemu na tankovanie palív, z ktorého načerpal benzín XXXXX Save v množstve  66,16 l  v hodnote  96,53 € a následne bez zaplatenia odišiel 

- dňa  01.01.2012 v čase o 15,24 hod. prišiel na svojom OMV zn. Peugeot 406 so zamenenou XXXXX na čerpaciu stanicu Shell na Bratislavskej ul. XXXXX kde pristavil uvedené vozidlo k stojanu č. 2 a následne načerpal benzín  XXXXX Save v množstve 66,03 l  v hodnote  96,34 € a následne bez zaplatenia odišiel, 
čím natankovaním paliva bez zaplatenia spôsobil poškodenému  XXXXX  škodu vo výške  292,66 €, 

- hoci bol za obdobný čin v predchádzajúcich dvanástich mesiacoch  postihnutý ,a to Rozhodnutím OO PZ Trenčín, č. A0185573 zo dňa 19.04.2011, právoplatným dňa 19.04.2011 pre priestupok proti majetku podľa § 50 odsek 1 Zákona č. 372/1990 Z .z. o priestupkoch, kde mu bola v blokovom konaní uložená pokuta vo výške 30,-  Eur,

Uznesením prokurátora Okresnej prokuratúry Trenčín zo dňa 16.9.2013, spisová značka 2 Pv 55/12/3309, bola určená obvinenému skúšobná doba v trvaní 15 mesiacov.
Odôvodnenie:
          Uznesením povereného príslušníka Okresného riaditeľstva  Policajného zboru, Obvodné oddelenie Trenčín,  sp. zn. ORP-24/TN-TN-2012  zo dňa 12.01.2012  podľa § 206 odsek 1 Trestného poriadku  bolo vznesené obvinenie XXXXX   pre prečin   krádeže podľa § 212 odsek 2 písmeno f) Trestného zákona na tom  skutkovom základe, 
- dňa 18.10.2011 v presne nezistenom čase si zamenil predtým nájdené  ŠPZ: TN-005 DA na svoje osobné motorové vozidlo zn. Peugeot 406, XXXXX tmavozelenej farby,  XXXXX, pričom s takto vymenenou ŠPZ prišiel v čase o 23,17 hod. na čerpaciu stanicu Shell  na Bratislavskej  ulici XXXXX kde vozidlo pristavil k stojanu č. 2 slúžiacemu na tankovanie palív, z ktorého načerpal benzín  Natural v množstve 67,70 l   v hodnote 99,79 € a následne bez zaplatenia z čerpacej stanice odišiel, 

- dňa 6.12.2011 v čase o 21,35 hod. opäť prišiel na svojom OMV zn. Peugeot 406 tmavozelenej farby so zamenenou XXXXX na čerpaciu stanicu Shell na Bratislavskej ulici v Trenčíne, kde pristavil vozidlo k stojanu č. 2 slúžiacemu na tankovanie palív, z ktorého načerpal benzín Natural Fuel Save v množstve  66,16 l  v hodnote  96,53 € a následne bez zaplatenia odišiel 

- dňa  01.01.2012 v čase o 15,24 hod. prišiel na svojom OMV zn. Peugeot 406 so zamenenou XXXXX na čerpaciu stanicu Shell na Bratislavskej ul. v Trenčíne, kde pristavil uvedené vozidlo k stojanu č. 2 a následne načerpal benzín  XXXXX Save v množstve 66,03 l  v hodnote  96,34 € a následne bez zaplatenia odišiel, 
čím natankovaním paliva bez zaplatenia spôsobil poškodenému  XXXXX  škodu vo výške  292,66 €, 

- hoci bol za obdobný čin v predchádzajúcich dvanástich mesiacoch  postihnutý ,a to Rozhodnutím OO PZ Trenčín, č. A0185573 zo dňa 19.04.2011, právoplatným dňa 19.04.2011 pre priestupok proti majetku podľa § 50 odsek 1 Zákona č. 372/1990 Z .z. o priestupkoch, kde mu bola v blokovom konaní uložená pokuta vo výške 30,-  Eur,

	Zároveň podľa § 216 ods. 2 Trestného poriadku bola v uznesení o podmienečnom zastavení trestného stíhania obvinenému uložená skúšobná doba podmienečného zastavenia trestného stíhania v trvaní 15 mesiacov odo dňa právoplatnosti uznesenia, t.j. od 11.04.2012.
 
	Z dôvodu šetrenia podmienok pre rozhodnutie podľa § 217 Trestného poriadku o osvedčení sa v skúšobnej dobe podmienečného zastavenia trestného stíhania boli na obvineného XXXXX  vyžiadané správy z Obvodného oddelenia PZ SR Trenčín, Okresného riaditeľstva PZ - Odbor kriminálnej polície v Trenčíne, z  mestského úradu v Trenčíne , Obvodného úradu Trenčín - odboru všeobecnej vnútornej správy Trenčín a odpis registra trestov. 

	Z obsahu vyššie podaných správ vyplynulo, že obvinený v skúšobnej dobe podmienečného zastavenia trestného stíhania nespáchal žiadny trestný čin, ani iný priestupok . Taktiež v súčasnej dobe nie je voči nemu vedené žiadne trestné stíhanie. Zo správy z miesta bydliska vyplýva, že voči nemu nebolo vedené žiadne konanie .

	Vzhľadom na vyššie uvedené skutočnosti obvinený XXXXX  splnil zákonné podmienky pre rozhodnutie o osvedčení sa v skúšobnej dobe podmienečného zastavenia trestného stíhania, svojím konaním preukázal, že rozhodnutie o podmienečnom zastavení trestného stíhania pre neho je dostačujúce, a preto bolo potrebné rozhodnúť tak, že obvinený XXXXX  sa v zmysle § 217 odsek 1 Trestného poriadku počas skúšobnej doby osvedčil a v trestnom stíhaní sa nebude pokračovať.  

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Petronela Prokešová
prokurátorka